Almuevennen, 1844-04-01
Efterat Procurator Christensen endnu havde imødegaaet Forsamlingens Betænkelighed ved at foretage denne Undersøgelse, blandt Andet med den Bemærkning, at Dhrr., man dertil maatte deelegere, naturligviis vilde sørge for at sætte sig i Forbindelse f.Ex. med Bygnings- og Lægekyndige, satte Dirigenten, Etatsraad Povelsen, først under Afstemning det Spørgsmaal, om Blaataarns Arresthuus, efter Menneskelighedens og Sikkerhedens Fordringer til et saadant, tør ansees for at være tilfredsstillende. Dette besvaredes benegtende med fuldkommen Enstemmighed. Efterat man dernæst med Hensyn til Spørgsmaalet om, hvorvidmidlertidige og ikke altfor bekostelige Jndretninger eller Forandringer i selve Blaataarn muligt maatte kunne gjøre det midlertidig nogenlunde taaleligt, havde gjort sig bekjendt med det, som Acterne i denne Sag oplyste ved Hr. Etatsraad Knudsens Jndstillinger desangaaende, og efterat det var bleven almindelig anerkjendt, at Blaataarn og dets Grund i intet Fald egnede sig for Opførelsen af det fornødne nye Arrest= og Tinghuus, satte Dirigenten under Afstemning, om Forsamlingen maatte ansee det for hensigtsmæssigt, at den af Procurator Christensen foreslaaede Comitee til at undersøge Blaataarn nedsattes, for at afgive Betænkning over, hvorvidt bemeldte Blaataarn med en ringe Bekostning maatte kunne modtage saadanne indvendige Forbedringer, at det midlertidig, indtil de af Regjeringen bebudede Reformer i Politivæsenet, Fængselsvæsenet og Retspleien maatte kunne være anordnede, nogenlunde kunde ansees at fyldestgjøre sin Bestemmelse. Forsamlingen besvarede dette bekræftende med 13 mod 5 Stemmer, og udvalgte paa Stedet Dhrr. Kammerraad Drewsen, Capitain Beutner og Proprietair Christensen til at danne denne Comitee. Man skred dernæst til at discutere Spørgsmaalet om det paatænkte Arrest= og Tinghuus burde indrettes under Et og paa eet Sted for hele Amtet, eller om der burde opføres tvende eller trende. Procurator Christensen mente, at et Ting- og Arresthuus for hele Amtet i alle Henseender maatte være det ønskeligste, naar det blot kunde finde sin Plads indenfor selve Voldene. Maatte man derimod tye til Broerne eller til f. Ex. Ballerup maatte man sikkerlig for Amagers Skyld beqvemme sig til at indrette tvende i hvilket Fald Blaataarns Locale uden Tvivl maatte komme i Betragtning for sidstnævnte Birk. Kammeraad Drewsen mente ogsaa, at et Thing og Arresthuus var at foretrække for tvende, og tvende for trende; men herved kom det væsenligt an paa, om Stedet for samme bliver Kjøbenhavn eller i alt Fald Christianshavn. Udgiften vil voxe uforholdsmæssigt ved Opførelsen af flere, Disciplinen og Oekonomien bliver i samme Forhold vanskeligere at hævde. J Kjøbenhavn haves derhos væbnet Assistance paa rede Haand, og alle Amtets Beboere have der deres daglige Forretninger eller Forbindelser, saa liden eller ingen Tid tabes, naar man der kan søge Tinget. Han holdt derfor paa Kjøbenhavn, og saaes det end, at det her, som saa ofte hos os, havde været Tilfældet, at de forskjellige Regjerings autoriteter havdeholdt fortrinsvis hver paa Sit, og derfor gjort en heel Deel for ham lidet fattelige Vanskeligheder, saa var den Slags Modstand dog neppe altid uovervindelig, allermindst i en Sag, som denne, der hører blandt dem, Hs. Majestæt personlig nærer stor Jnteresse for Skulde imidlertid ingen Plads kunne faaes inden Voldene, maatte samme dog vel kunne erholdes f. Ex, paa Nørrefælled. Capitain Beutner var enig i disse Anskuelser. Hensynet til Fortificationen og Demarcationslinien var neppe af afgjørende Jndflydelse mod et saadant Establissements Opførelse, der eller paa Broerne. Døvstummeinstitutet var solid Grundmuur, uagtet det laa lige udenfor Fæstningen. Procurator Christensen erkjendte gjerne, at eet Arresthuus i Kjøbenhavn maatte ansees for det ubetinget ønskeligste, men han nærede Tvivl om, at det var muligt i selve Kjøbenhavn at faae tilstrækkelig Plads, ligesom han, om end Generalitetscollegiet maatte kunne formaaes til at afstaae sin Bygning eller Plads ligeoverfor Blaataarn, havde den Betænkelighed, at Anstalten der vilde lide under Fugtighed og Mangel af tilstrækkelig Plads for den fornødne Bevægelse af og i Luften. Ham forekom det, at der ogsaa vel kunde være Spørgsmaal om ikke, Alt veiet, eet Thing- og Arresthuus burde indrettes for nordre og søndre Birk til Exempel ved Udenden af Nørrebro, og Blaataarn derimod forandres til en lignende Anstalt for Amager Birk alene, for hvilket dets Beliggenhed maa ansees ikke ubeqvem. J Ballerup eller et andet Midtsted for Birkerne syntes Alle enige om, at en saadan Anstalt ikke burde paatænkes med Hensyn saavel til Beboernes som til Politiofficianternes og Polititjenestens Tarv og maaskee tillige til de forøgede Befordrings- og andre Udgifter. Proprietair Tutein beklagede rigtignok, at man ved denne Leilighed ei syntes at ville tage Hensyn til det Ønskelige i at faae Politimesteren placeret midt i Jurisdictionen. Mangen Sag blev vistnok for Tiden utilstrækkeligt eller aldeles ikke oplyst, fordi Folk tryk Trykt i det Brünnichske Bogtrykkeri ved J. C. Lund. kede sig ved den lange Reise til Kjøbenhavn. Jmidlertid erkjendte han jo vistnok, at det paa den anden Side for ikke saa af Beboerne kunde være beqvemmere, at han netop var at finde ved eller i Kjøbenhavn. Efterat Dirigenten dernæst havde sat under Afstemning, om Forsamlingen erkjendte det for ønskeligt, at Ting- og Arresthuset søgtes opført i Kjøbenhavn eller om det burde lægges udenfor samme, besluttede man enstemmigt at tilraade Kjøbenhavn og, forsaavidt der ikke maatte kunne skaffes Grund med 10 mod 8, at anbefale Christianshavn fremfor Nørrebro eller dens Omgivelser. Dirigenten rettede dernæst Opmærksomheden paa det Spørgsmaal, hvorledes de fornødne pecuniaire Ressoureer hensigtsmæssigst kunde være at skaffe tilveie for det Tilfælde, at Udgiften i det Hele eller for en Deel maatte ansees for at paaligge ikke Staten, men Communen. Omtrent 60,000 Rbd. udfordres, og disse kunne saaledes enten være paa een Gang at paaligne Amtets c. 10,000 Tdr. Hartkorn med, c. 6 Rbd. pr. Td., eller for at opsanke et Fond, strax for en passende Deel være at udskrive paa samme.